wannaphong/clean_thaiwikipedia huggingface dataset:
# คาบสมุทรยูกาตัน
คาบสมุทรยูกาตัน  ตั้งอยู่ทางตะวันออกเฉียงใต้ของประเทศเม็กซิโก ได้แบ่งทะเลแคริบเบียนกับอ่าวเม็กซิโกโดยแนวชายทิศเหนือของช่องแคบยูกาตัน คาบสมุทรตั้งอยู่ทางทิศตะวันออกของคอคอดเตอวนเตเปก ที่แบ่งภูมิศาสตร์ทิศตะวันตกเฉียงเหนือของภูมิภาคอเมริกากลางกับส่วนที่เหลือของอเมริกาเหนือ คาบสมุทรมีพื้นที่ราว 181,000 ตร.กม. พื้นที่ส่วนทั้งหมดเป็นหินปูน
# กำเนิดรามเกียรติ์
กำเนิดรามเกียรติ์  เป็นละครโทรทัศน์ที่สร้างขึ้นในปี ค.ศ. 2002 กล่าวถึงสงครามครั้งสำคัญในวรรณกรรมเรื่องยิ่งใหญ่ รามายณะ ที่กล่าวการยกทัพของพระรามกับพญาทศกัณฐ์ เพื่อชิงเอานางสีดาคืนมา นำแสดงโดย นิทิช ภารทวาช, สมิตรี อิรานี, สุเรนทรา ปาล ออกอากาศทางช่องซีทีวี ในประเทศอินเดีย ปัจจุบันมีการพากย์ไทยออกเป็น VCD ภายใต้ลิขสิทธิ์ของ บริษัท แมงป่อง จำกัด

เนื้อเรื่อง
เหตุเกิดเมื่อพระราม พระลักษมณ์ และนางสีดาออกเดินป่า แล้วทศกัณฐ์ก็มาลักพานางสีดาไปตามคำยุยงของนางสำมนักขา หลังจากนั้น ทหารเอกทั้งห้า จึงเกิดตามกันไป ได้แก่ หนุมานเกิดจากเหล่าศาสตราวุธของพระอิศวรไปอยู่ในครรภ์นางสวาหะ สุครีพเกิดจากพระอาทิตย์แล้วโดนคำสาปฤๅษีที่เป็นพ่อของนางสวาหะ องคตเป็นลูกของพาลีที่เป็นหลานของสุครีพ ชมพูพาน เกิดจากการชุบเลี้ยงของพระอินทร์ นิลพัทเป็นลูกของพระกาฬ ฝ่ายพระรามและฝ่ายทศกัณฐ์ได้ทำศึกชิงนางสีดา จนไพร่พลฝ่ายยักษ์ล้มตายเป็นจำนวนมาก และสุดท้ายทศกัณฐ์เองก็ถูกพระรามฆ่าตายเช่นเดียวกัน

นักแสดงนำ
นิทิช ภารทวาช รับบท พระราม
สมิตรี อิรานี รับบท นางสีดา 
สุเรนทรา ปาล รับบท พญาทศกัณฐ์
ราหุล ซูด รับบท ประหัสต์
ซามาร์ ชัย สิงห์ รับบท อินทรชิต 
คเชนทรา เจาหาน รับบท ท้าวทศรถ 
พีนา บาเนอร์จี รับบท นางเกาสุริยา 
จโยติ โจชิ รับบท นางสุมิตรา
ดอลลี มินหัส รับบท นางไกยเกษี
ตินา กาย รับบท นางมันทาระ 
ทีปัค เจธี รับบท หนุมาน
สันทีป โมหาน รับบท พิเภก 
ภักดี นิรุละ รับบท นางอะหัลยา
รชิตะ คอกชาร์ รับบท ท้าวไกยเกษ 
พิชัย อนันต์ รับบท พระลักษณ์
 อัศวิณี รับบท นางอูมิลา 
 อยุทธ ปันเดย์ รับบท พระพรต
 อมิตร ปันโชรี รับบท พระสัตรุด 
 ประทีป ชาร์มา รับบท ท้าวชนก
 ชาลินี คาปัวร์ ซาการ์ รับบท นางสุเนนา
 ทิปชิกา รับบท นางสุโลชานะ
 ชาชิ ชาร์มา รับบท นางมันโทธารี 
 ธาเมศร์ ทิวารี รับบท ฤาษีวสิษฐ์
ยโสธัน รานา รับบท พระศิวะ
ชีตัล เปติ รับบท พระแม่ปารวตี
ราเมศ โกวัล รับบท มายาวี
กินจัก เวทยา รับบท พระราม (วัยเด็ก)
# ที่ราบสูง
ในทางธรณีวิทยาและภูมิศาสตร์กายภาค ที่ราบสูง  ยังสามารถเรียกได้ว่า ที่ราบระดับสูง (high plain) หรือ  ที่ราบสูงรูปโต๊ะ (tableland) เป็นบริเวณที่ราบระดับสูงที่มักประกอบด้วยภูมิประเทศราบแบนที่อยู่สูงกว่าบริเวณข้างเคียง มักมีหนึ่งด้านหรือมากกว่านั้นเป็นที่ลาดชัน ที่ราบสูงสามารถเกิดได้จากหลายวิธี ทั้งการลอยตัวของหินหนืดภูเขาไฟ การดันออกของลาวา และการกร่อนโดยน้ำและธารน้ำแข็ง ที่ราบสูงที่สูงที่สุดในโลกคือบริเวณเทือกเขาปามีร์ (Pamir mountains)
# พระมหาวิษณุ ผู้หยั่งรู้
พระมหาวิษณุ ผู้หยั่งรู้  เป็นละครโทรทัศน์ที่ถ่ายทำเมื่อปี ค.ศ. 2003 กล่าวถึงพระประวัติของ พระวิษณุ นำแสดงโดย นิทิช ภารทวาช รับบท พระวิษณุ/ พระราม/ พระกฤษณะ

เนื้อเรื่อง
ละครเรื่องนี้มีเค้าโครงเรื่องมาจาก ตำนานวิษณุปูรณะ เทพผู้รักษาความดีงามในจักรวาล เป็นเจ้าผู้ทรงอำนาจ เทพผู้ทรงไว้ซึ่งพระมหากรุณา มหาเทพผู้ทรงประทานพรอันลึกลับสุดประมาณ มหาเทพผู้เป็นที่พึ่งพิงแห่งสรรพสัตว์ทั้งหลาย ถ่ายทอดเรื่องราวชีวิตเหนือธรรมชาติ การเดินทาง ความเชื่อ และความรักของพระองค์ผ่านตำนานต่างๆ เช่น ตำนานนารายณ์ 10 ปาง, ตำนานวิษณุปุรณะ ที่จะนำไปสู่ปฐมบทแห่งมหาตำนานที่โลกต้องจารึก

นักแสดง
นิทิช ภารทวาช รับบท พระวิษณุ/ พระราม/ พระกฤษณะ/ ปรศุราม
ไวเทหิ อมฤต รับบท พระลักษมี
ซาเมียร์ ธรรมาธิการี รับบท พระมนู
ริซับห์ ชุคลา รับบท ท้าวทศรถ
รีนา กาปูร์ รับบท นางสีดา
อมิตร ปาโชรี รับบท พระลักษณ์
วินิตา ทากูร์ รับบท นางอูมิลา
อยุทธ ปันเดย์ รับบท พระพรต
อัลกา กูบัล รับบท นางเกาสุริยา
ดอลลี มินหัส รับบท นางไกยเกษี
กามาลิกา กูฮา ทากูร์ตา รับบท นางสุมิตรา
ทิน่า กาย รับบท มันธาระ
ชาลินี กาปูร์ ซาการ์ รับบท เรณุกา
ทิพ ดิลลอน รับบท การ์ตาวิรยะ อรชุน
นิมัย มาลิ รับบท ไชยา, หิรัณยกศิปุ, พญาทศกัณฐ์, ศิศุปาล
มเหนทรา กูเล รับบท วิชัยยา, หิรัณยักษะ, กุมภกรรณ
โมนา ปาเรกข์ รับบท กายาฑุ
ชาชิ ชาร์มา รับบท นางมันโทธารี
วิโนด กาปูร์ รับบท พิเภก
รัมนา วัทวัน/ รชิตา คอกการ์ รับบท ท้าวไกยเกษ
จีเทน ลาลวานี รับบท วิโรชนะ
เปรม จันท์ ชาร์มา รับบท วิษลักษณ์
ซิราจ มุสตาฟา ข่าน รับบท มหาบาล
ยโสธัน รานา รับบท ประลาต/อินทรชิต
กินจัก เวทยา รับบท ประลาต (วัยเด็ก)
ทีปัค เจธี รับบท กาฬเกตุ
สุเรนทรา ปาล รับบท ฤๅษีศุกราจารย์
วินทุ ดารา ซิงห์ รับบท หนุมาน
ซูเดียร์ ดัลวี รับบท พระพรหม
ซามาร์ ชัย สิงห์ รับบท พระศิวะ
สันทีป โมหัน รับบท เทวราชอินทรา
อรชุน รับบท จามาทักณี
 รวี กิสาน รับบท สุธันวะ
 วิษณุ ชาร์มา รับบท ฤๅษีวสิษฐ์
 วิกรันต์ จตุรเวที รับบท ฤๅษีนารัท
 สุเทศ แบร์รี รับบท ยุทิษฐิระ
 เหมันต์ เบอร์เจ รับบท ภีมะ
 อวินาศ วัทวาน รับบท อรชุน
 อาร์บาซ อะ ข่าน รับบท ทุรโยธน์
 นเรนทรา จา รับบท กรรณะ
 ทารเกศ เจาหาน รับบท ภีษมะ
 อมิตร บห์ล รับบท พระพลราม
 ประทีป ราวัต รับบท โทรณาจารย์
 ศรุติ อัลฟัต รับบท พระนางเทราปตี
 ชเวตา ทิวารี รับบท พระนางรุกมินี
 สุธา จัณฑาล รับบท พระนางกุนตี
 ทีปัก ฉาเซอร์ รับบท ศกุนิ
# เฉิงตู ฮันเตอส์
เฉิงตู ฮันเตอส์ (เฉิงตู เลี่ยเหริน) เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่เมืองเฉิงตู มณฑลเสฉวน ประเทศจีน ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแปซิฟิก บริหารงานโดย Huya ซึ่งทีมฮันเตอส์จะเข้าร่วมการแข่งขันในลีกฤดูกาล 2019 เป็นฤดูกาลแรก

ประวัติทีม
วันที่ 7 กันยายน 2561 แอคติเวชันบลิซซาร์ดได้ประกาศว่า Huya ได้ทำการซื้อการขยายฐานทีมในเมืองเฉิงตูสำหรับโอเวอร์วอตช์ลีกฤดูกาลที่สอง ต่อมาในวันที่ 11 พฤศจิกายน ทางทีมได้เผยชื่อทีมในนาม เฉิงตู ฮันเตอส์ โดยจะมี Huya และ อาร์เอ็นจีอีสปอร์สเป็นผู้ดำเนินการ

อัตลักษณ์ทีม
วันที่ 11 พฤศจิกายน 2561 ทีมเฉิงตู ฮันเตอส์ถูกเปิดตัวอย่างเป็นทางการ โดยชื่อทีมนั้นหมายถึงความกล้าหาญและความมุ่งมั่น โดยมีตราสัญลักษณ์เป็นรูปแพนด้ายักษ์สีดำและทอง โดยแพนด้ายักษ์เป็นสัญลักษณ์ของความสงบและความแข็งแกร่ง และสีที่ใช้แสดงถึงความแข็งแรง กระฉับกระเฉง และความแน่วแน่ มั่นคง หนักแน่น

 ฤดูกาล 
 ฤดูกาล  ชนะ แพ้ %ชนะ   (ลีก) เพลย์ออฟสเตจ 1 เพลย์ออฟสเตจ 2 เพลย์ออฟสเตจ 3 เพลย์ออฟฤดูกาล เงินรางวัล 2019    .500   ไม่ผ่านการคัด TBD TBD TBD –

ทะเบียนรายชื่อ

บัญชีผู้เล่นปัจจุบัน
  ชื่อวงการ ชื่อ สัญชาติ วันเกิด (อายุ) ทีมก่อนหน้า ทำความเสียหาย 24 JinMu อี้หู่    Big Time Regal Gaming 74 Baconjack หลัว จื่อเหิง    Flash Wolves 88 YangXiaoLong จาง จื่อห่าว    Miraculous Youngster แท็งก์ 3 Elsa หลัว เหวินเจี๋ย    LinGan e-Sports 5 Ameng ติง เหมิงหัน    Big Time Regal Gaming 64 LateYoung หม่า เทียนปิน    ทีมซีซี 99 jiqiren เหวย เยี่ยนซ่ง    ทีมซีซี สนับสนุน 7 Kyo ค่ง ชุนถิง    ทีมซีซี 29 Yveltal หลี่ เชียนเหย่า    LinGan e-Sports 77 GARRY กว่าน ลี่    Lucky Future

ทำเนียบหัวหน้าผู้ฝึกสอน
.
ชื่อวงการชื่อจริงดำรงตำแหน่งพ้นจากตำแหน่งระยะเวลาอ้างอิง Rui หวาง ชิงรุ่ย  26 พฤศจิกายน 2561 ยังอยู่ในตำแหน่ง
# เสารภ ราช ไชนะ
เสารภ ราช ไชนะ  เป็นนักแสดงชายชาวอินเดีย มีชื่อเสียงโด่งดังจากบทพระวิษณุ หรือ พระนารายณ์ / พระกฤษณะ จากละครชุด ศิวะ พระมหาเทพ และเรื่อง มหาภารตะ และบทบาทพระศิวะ ในละครชุด มหากาลี เทวีพิทักษ์โลก ปัจจุบันรับบทพระเจ้าธนนันทะในเรื่อง จันทรคุปต์เมารยะ และ ศึกสองราชันย์ โปรุส VS อเล็กซานเดอร์

ประวัติ
เขาคือนักแสดงชายผู้มีชื่อเสียงจากการรับบทเป็นเทพเจ้าต่าง ๆ จากละครชุดแนวตำนานจินตนิมิต ไม่ว่าจะเป็นพระวิษณุจากเรื่อง พระกฤษณะ (Jai Shri Krishna, ค.ศ. 2008) และ ศิวะ พระมหาเทพ (ค.ศ. 2011), พระกฤษณะซึ่งเป็นร่างอวตารของพระวิษณุ จากเรื่อง มหาภารตะ (ค.ศ. 2013) และล่าสุดคือพระศิวะ จาก มหากาลี เทวีพิทักษ์โลก (ค.ศ. 2017) เขาเกิดเมื่อวันที่ 1 ธ.ค. 1985 ที่เมืองนิวเดลี ปัจจุบันเขาแต่งงานแล้วและมีลูกเป็นฝาแฝด ในช่วงเริ่มต้นการแสดง เขาประสบปัญหาอย่างมาก เนื่องจากตนเองมีรูปร่างสูงใหญ่กว่า 191 เซนติเมตร ทำให้ยากต่อการหานักแสดงหญิงที่ต้องมาเล่นคู่ด้วย แต่ด้วยความสามารถด้านการแสดงที่มีมากกว่า ทำให้เขาก้าวผ่านอุปสรรคเรื่องนี้ไปได้ในเวลาต่อมา และเริ่มรับงานครั้งแรกในบทบาทสมทบตอนอายุ 19 ปี ก่อนที่จะมีชื่อเสียงจนเป็นที่ถูกพูดถึงอย่างมากจากบทพระกฤษณะผู้ปราดเปรื่องจากเรื่อง มหาภารตะ“พระเอกมหากาลี” หล่อราวเทพบุตร - Ch3Thailand

ผลงานด้านการแสดง
ภาพยนตร์
 ปี เรื่อง รับบท อ้างอิง 2008 Karma Linda's lover 2015 Check In Bangkok Krish  2017 Om Namo Venkatesaya Lord Venkateswara 

ละครโทรทัศน์
 ปี เรื่อง รับบท ช่อง อ้างอิง 2004-2006RemixAman Deep STAR One 2008 Meet Mila De Rabba Sukhi Sony Entertainment Television 2006-2009 Kasamh Se Rohit Chopra Zee TV 2008-2009 Jai Shri Krishna พระวิษณุ Colors TV 2009 Yahaaan Main Ghar Ghar Kheli Vikram Zee TV 2011 Parichay (TV series) Anand Raj Chopra Colors TV 2011 Chintu Chinki Aur Ek Badi Si Love Story Aman Sab TV 2011–2014 ศิวะ พระมหาเทพ พระวิษณุ  Life OK  2012 Uttaran Yuvraj Veer Singh Bundela Colors TV 2013-2014 มหาภารตะ พระกฤษณะ / พระวิษณุ STAR Plus 2015 Savdhaan India ตัวเอง (ผู้ดำเนินรายการ) Life OK 2015 Hazir Jawab Birbal จักรพรรดิอักบัร BIG Magic 2015-2016 Bhakton Ki Bhakti Mein Shakti ตัวเอง (ผู้ดำเนินรายการ) Life OK 2016 Pesbukers ตัวเอง (แขกรับเชิญ) ANTV 2016 Mahapuran ตัวเอง (ผู้ดำเนินรายการ) BIG Magic 2016  Shani พากย์เสียง Colors TV 2016 Mahakavi Mahapraan Nirala  ABP News 2017–2018 มหากาลี เทวีพิทักษ์โลก พระศิวะ  Colors TV 2018 โปรุส ศึกสองราชันย์ Dhana Nanda Sony Entertainment Television 2018–ปัจจุบัน Radha Krishna ผู้บรรยาย Star Bharat 2018–ปัจจุบัน Chandragupta Maurya Dhana Nanda Sony Entertainment Television

รางวัลและการเสนอชื่อเข้าชิง
 ปี รางวัล สาขา ในบท ผลการตัดสิน2014อินเดียนเทลลีอะวอดส์สาขานักแสดงนำชายยอดเยี่ยมKrishna (Mahabharat)2014Star Parivar AwardsNayi Soch Award Krishna (Mahabharat)2014Star Parivar AwardsPehle Nayi Soch kiKrishna And Draupadi (Mahabharat)
# โบลซาโน
โบลซาโน  เป็นเมืองหลักของจังหวัดเซาท์ทีโรล ทางตอนเหนือของประเทศอิตาลี มีประชากร 107,436 คน โบลซาโนยังเป็นเมืองที่ใหญ่ที่สุดในจังหวัดเซาท์ทีโรล

โบลซาโนเป็นที่ตั้งของมหาวิทยาลัยอิสระโบเซน-โบลซาโน ที่มีการสอนและประชุมสัมมนาเป็นภาษาอังกฤษ เยอรมันและอิตาลี 

ในการจัดอันดับคุณภาพชีวิตของเมืองในอิตาลีประจำปี 2014 โบลซาโนเป็นเมืองที่มีคุณภาพชีวิตดีที่สุดในอิตาลี
# มูลนิธิศูนย์ความร่วมมือระหว่างประเทศญี่ปุ่น
มูลนิธิศูนย์ความร่วมมือระหว่างประเทศญี่ปุ่น (,) เป็นที่ดำเนินโครงการความร่วมมือระหว่างญี่ปุ่นกับประเทศต่าง ๆ ตั้งอยู่ในเขตชิบุยะ กรุงโตเกียว ประเทศญี่ปุ่น

 ภาพรวม 
JICE ก่อตั้งขึ้นเมื่อ ค.ศ. 1977 เพื่อส่งเสริมความร่วมมือระหว่างประเทศในญี่ปุ่น มีสำนักงานใหญตั้งอยู่ที่ 8-14-24 Nishi-Shinjuku มีพนักงานราว 300 คนและงบประมาณต่อปี 7.8 พันล้านเยน (2019) มีสำนักงานภูมิภาค 5 แห่งในญี่ปุ่นที่ฮกไกโด, โทโฮะกุ, ชูบุ, คันไซ และคีวชู มีสำนักงานต่างประเทศใน 14 ประเทศทั่วโลก

มีพันธะกิจหลักในการพัฒนาทรัพยากรมนุษย์ ซึ่งส่วนใหญ่เป็นประเทศกำลังพัฒนา JICE มีบทบาทในการประสานงานให้เกิดความร่วมมือระหว่างผู้เชี่ยวชาญและองค์กรเฉพาะทางที่มีความโดดเด่นในประเทศญี่ปุ่นเพื่อแก้ไขปัญหาในต่างประเทศ

โครงการหลักประกอบไปด้วยการอบรม การต้อนรับนักเรียนต่างชาติ และโครงการแลกเปลี่ยนต่างประเทศ ซึ่งเป็นโครงการขององค์การของรัฐบาลญี่ปุ่น องค์กรผู้บริจาค องค์การระหว่างประเทศ และรัฐบาลต่างประเทศ
# อาแมเยอร์
อาแมเยอร์  เป็นเกาะในเออเรซุนด์ เกาะที่มีประชากรหนาแน่นที่สุดของเดนมาร์ก มีประชากรเกือบ 200,000 คน บนพื้นที่เล็ก ๆ ของซีลันด์ เกาะมีพื้นที่อนุรักษ์ทางธรรมชาติ Naturpark Amager ที่มีพื้นที่มากกว่า 1 ใน 3 ของพื้นที่รวมเกาะที่มีพื้นที่ 96 ตร.กม.http://naturstyrelsen.dk/naturbeskyttelse/naturprojekter/naturpark-amager/

เมืองหลวงของประเทศเดนมาร์ก โคเปนเฮเกน มีพื้นที่บางส่วนตั้งอยู่บนเกาะอาแมเยอร์ โดยเชื่อมโยงกับเกาะที่ใหญ่กว่าของซีลันด์โดย 8 สะพาน และอุโมงค์ใต้ดิน อาแมเยอร์ยังเชื่อมต่อกับเออเรซุนด์ของสวีเดน โดยสะพานเออเรซุนด์
# จังหวัดบัยบูร์ท
จังหวัดบัยบูร์ท  เป็นจังหวัดของตุรกีทางด้านตะวันออกเฉียงเหนือของอานาโตเลีย มีเมืองหลักคือบัยบูร์ท มีประชากรเพียง 74,412 คนซึ่งถือเป็นจังหวัดที่มีประชากรน้อยที่สุดในตุรกี
# จังหวัดบีเลจิค
จังหวัดบีเลจิค  เป็นจังหวัดทางภาคตะวันตกกลางของตุรกี มีอาณาเขตทางทิศตะวันตกติดต่อกับจังหวัดบูร์ซา ทิศเหนือติดต่อกับจังหวัดโกจาเอลีและจังหวัดซาการ์ยา ทิศตะวันออกติดต่อกับจังหวัดโบลู ทิศตะวันออกเฉียงใต้ติดต่อกับจังหวัดเอสกีเชฮีร์ และทิศใต้ติดต่อกับจังหวัดกือตาห์ยา โดยมีพื้นที่ 4,307 ตารางกิโลเมตร และมีประชากร 225,381 คน
# จังหวัดโบลู
จังหวัดโบลู  เป็นจังหวัดทางภาคตะวันตกเฉียงเหนือของตุรกี ซึ่งเป็นจุดกึ่งกลางระหว่างอังการาซึ่งเป็นเมืองหลัก และอิสตันบูลซึ่งเป็นเมืองใหญ่สุดของประเทศ โดยมีพื้นที่ 7,410 ตารางกิโลเมตร และมีประชากร 271,208 คน
# จังหวัดบิตลิส
จังหวัดบิตลิส  เป็นจังหวัดทางภาคตะวันออกของตุรกี ตั้งอยู่บริเวณทางตะวันตกของทะเลสาบวาน ประชากรส่วนใหญ่ในจังหวัดนี้เป็นชาวเคิร์ด
# จังหวัดโชรุม
จังหวัดโชรุม  เป็นจังหวัดในภูมิภาคทะเลดำของตุรกี แต่ไม่ได้ตั้งอยู่ติดทะเลและมีลักษณะภูมิประเทศคล้ายกับภูมิภาคอานาโตเลียกลางมากกว่าภูมิภาคชายฝั่งทะเลดำ มีเมืองหลักคือโชรุม และมีทะเบียนพาหนะคือ 19
# จังหวัดชังคือรือ
จังหวัดชังคือรือ  เป็นจังหวัดของตุรกีซึ่งตั้งอยู่ใกล้กับอังการาซึ่งเป็นเมืองหลวงของประเทศ โดยมีเมืองหลักคือชังคือรือ
# จังหวัดเดนิซลี
จังหวัดเดนิซลี  เป็นจังหวัดของตุรกีทางภาคตะวันตกของอานาโตเลีย ตั้งอยู่บนที่สูงบริเวณชายฝั่งทะเลอีเจียน มีอาณาเขตทางทิศเหนือติดต่อกับจังหวัดอูชัก ทิศตะวันออกติดต่อกับจังหวัดบูร์ดูร์ จังหวัดอิสปาร์ตา จังหวัดอัฟยอน ทิศตะวันตกติดต่อกับจังหวัดไอดึน จังหวัดมานิซา และทิศใต้ติดต่อกับจังหวัดมูลา มีพื้นที่ 11,868 ตารางกิโลเมตร และมีเมืองหลักคือเดนิซลี
# จังหวัดบิงเกิล
จังหวัดบิงเกิล  เป็นจังหวัดของตุรกีทางตะวันออกของอานาโตเลีย ก่อตั้งขึ้นเมื่อ ค.ศ. 1946 โดยแยกออกจากการเป็นส่วนหนึ่งของจังหวัดเอลาซือและจังหวัดเอร์ซินจัน โดยในอดีตใช้ชื่อจังหวัดว่า จังหวัดชาปักชูร์ (Çapakçur Province) จนถึง ค.ศ. 1950 มีจังหวัดล้อมรอบคือจังหวัดตุนเจลี จังหวัดเอร์ซุรุม จังหวัดมุช จังหวัดดียาร์บาคือร์ จังหวัดเอร์ซินจัน และจังหวัดเอลาซือ โดยมีเมืองหลักคือบิงเกิล มีพื้นที่ 8,125 ตารางกิโลเมตร และมีประชากร 255,170 คน ซึ่งส่วนใหญ่เป็นชาวเคิร์ดพูดภาษาตุรกีและภาษาซาซากิเป็นหลัก
# จังหวัดชานักคาแล
จังหวัดชานักคาแล  เป็นจังหวัดทางภาคตะวันตกเฉียงเหนือของตุรกี ชื่อจังหวัดตั้งจากชื่อเมืองชานักคาแลซึ่งเป็นเมืองหลักของจังหวัดนี้
# จังหวัดบูร์ดูร์
จังหวัดบูร์ดูร์  เป็นจังหวัดทางภาคตะวันออกเฉียงใต้ของตุรกี มีอาณาเขตทางทิศใต้ติดต่อกับจังหวัดมูลาและจังหวัดอันทัลยา ทิศตะวันตกติดต่อกับจังหวัดเดนิซลี ทิศเหนือติดต่อกับจังหวัดอัฟยอนคาราฮิซาร์ และทิศตะวันออกติดต่อกับจังหวัดอิสปาร์ตา มีพื้นที่ 6,887 ตารางกิโลเมตร และมีประชากร 258,868 คน โดยมีเมืองหลักคือบูร์ดูร์

จังหวัดบูร์ดูร์ตั้งอยู่ในภูมิภาคทะเลสาบของตุรกีและมีทะเลสาบหลายแห่งซึ่งมีหลายขนาด โดยทะเลสาบที่ใหญ่ที่สุดได้แก่ ทะเลสาบบูร์ดูร์ ซึ่งตั้งชื่อตามจังหวัด และรองลงมาคือทะเลสาบซัลดาซึ่งถูกพิจารณาว่าเป็นทะเลสาบที่สะอาดที่สุดในโลก
# โบมา
โบมา  เป็นเมืองท่าริมฝั่งแม่น้ำคองโก ที่ตั้งอยู่ห่างจากมหาสมุทรแอตแลนติกราว 100 กม. ในจังหวัดกองโกซองตราล สาธารณรัฐประชาธิปไตยคองโก มีประชากรราว 162,521 คน ในปี ค.ศ. 2012

โบมาเคยเป็นเมืองหลวงของเสรีรัฐคองโกและคองโกของเบลเยียม ตั้งแต่ 1 พฤษภาคม 1886 ถึง 1926 จนย้ายเมืองหลวงมาเป็นเลออปอลวิลล์ (Léopoldville) จากนั้นเปลี่ยนชื่อมาเป็นกินชาซา เมืองท่าแห่งนี้มีสินค้าส่งออกอย่าง ไม้ซุง กล้วย โกโก้ และผลิตภัณฑ์จากต้นปาล์ม
# จังหวัดดึซแจ
จังหวัดดึซแจ  เป็นจังหวัดทางภาคตะวันตกเฉียงเหนือของตุรกี ตั้งอยู่บริเวณชายฝั่งทะเลดำและเป็นทางผ่านของทางหลวงหลักที่เชื่อมระหว่างอิสตันบูลกับอังการา มีเมืองหลักคือดึซแจ

จังหวัดดึซแจเป็นจังหวัดที่แยกตัวออกจากจังหวัดโบลูหลังจากประสบภัยพิบัติแผ่นดินไหวร้ายแรงในเมืองเมื่อเดือนพฤศจิกายน ค.ศ. 1999

เมื่อปี ค.ศ. 2017 จังหวัดดึซแจมีประชากรทั้งหมดจำนวน 377,610 คนhttp://www.citypopulation.info/php/turkey-admin.php?adm1id=TR423
# จังหวัดเอลาซือ
จังหวัดเอลาซือ  เป็นจังหวัดของตุรกี มีเมืองหลักคือเอลาซือ และเป็นจังหวัดซึ่งเป็นที่ตั้งของแหล่งกำเนิดแม่น้ำยูเฟรทีส

ในปี ค.ศ. 2014 จังหวัดเอลาซือมีประชากร 568,753 คน และมีพื้นที่ 8,455 ตารางกิโลเมตร ซึ่งครอบคลุมโดยทะเลสาบทั้งเทียมและธรรมชาติ
# จังหวัดบูร์ซา
จังหวัดบูร์ซา  เป็นจังหวัดของตุรกีทางภาคตะวันตกเฉียงเหนือของอานาโตเลียที่อยู่บริเวณชายฝั่งทะเลมาร์มารา มีอาณาเขตทิศตะวันตกติดต่อกับจังหวัดบาลึเกซีร์ ทิศใต้ติดต่อกับจังหวัดกือตาห์ยา ทิศตะวันออกติดต่อกับจังหวัดบิเลชิกและจังหวัดซาการ์ยา ทิศตะวันออกเฉียงเหนือติดต่อกับจังหวัดโกจาเอลี และทิศเหนือติดต่อกับจังหวัดยาโลวา มีพื้นที่ 11,043 ตารางกิโลเมตร และมีประชากร 2,842,547 คน (ค.ศ. 2015)
# จังหวัดเอดีร์แน
จังหวัดเอดีร์แน  เป็นจังหวัดของตุรกี มีอาณาเขตทางทิศตะวันออกติดต่อกับจังหวัดเตกีร์ดาและจังหวัดกึร์กลาเรลี ทิศตะวันออกเฉียงใต้ติดต่อกับคาบสมุทรกัลลิโพลีซึ่งอยู่ในจังหวัดชานักกาเล และมีพรมแดนทางทิศเหนือติดต่อกับประเทศบัลแกเรียและทิศตะวันตกติดต่อกับประเทศกรีซ
# จังหวัดแอร์ซินจัน
จังหวัดแอร์ซินจัน  เป็นจังหวัดของตุรกีทางภาคตะวันออกของอานาโตเลีย มีเมืองหลักคือแอร์ซินจัน ซึ่งเป็นเมืองที่สร้างใหม่หลังจากได้รับความเสียหายจากเหตุการณ์แผ่นดินไหวเมื่อปี ค.ศ. 1939Rosie Ayliffe, Marc Dubin, John Gawthrop, Terry Richardson, Turkey, 1136 pp., Rough Guides, 2003, ,  (see p.1016)
# จังหวัดดียาร์บาคือร์
จังหวัดดียาร์บาคือร์ (,) เป็นจังหวัดทางภาคตะวันออกเฉียงใต้ของตุรกีมีพื้นที่ 15,355 ตารางกิโลเมตร และมีประชากร 1,528,958 คน มีเมืองหลักคือดียาร์บาคือร์
# จังหวัดแอร์ซูรุม
จังหวัดแอร์ซูรุม  เป็นจังหวัดทางภาคตะวันออกของอานาโตเลียของตุรกี มีอาณาเขตทางทิศตะวันออกติดต่อกับจังหวัดการ์สและจังหวัดอารือ ทางทิศใต้ติดต่อกับจังหวัดมุชและจังหวัดบิงเกิล ทิศตะวันตกติดต่อกับจังหวัดเอร์ซินจันและจังหวัดไบบูร์ต ทิศเหนือติดต่อกับจังหวัดริเซและจังหวัดอาร์ตวิน และทิศตะวันออกเฉียงเหนือติดต่อกับจังหวัดอาร์ดาฮาน
# คอมบัต (ภาพถ่าย)
คอมบัต (– คอมบัต, "ผู้บัญชาการกองพล") เป็นภาพถ่ายขาวดำโดยช่างภาพชาวโซเวียต Max Alpert ภาพถ่ายแสดงให้เห็นถึงเจ้าหน้าที่ทหารโซเวียตกำลังพกปืนพกเตเต ให้สัญญาณการโจมตีกับกำลังยกหน่วยของเขาในช่วงสงครามโลกครั้งที่สอง งานนี้ถือได้ว่าเป็นภาพที่มีชื่อเสียงที่สุดภาพหนึ่งของสหภาพโซเวียตในช่วงสงครามโลกครั้งที่สอง แต่ก็ยังไม่เป็นที่รู้จักอย่างแน่นอนทั้งวันที่ถ่ายภาพหรือเรื่อง ตามรุ่นที่ได้รับการยอมรับอย่างกว้างขวางมากที่สุด โดยคนที่อยู่ในภาพนี้คือผู้ตรวจการณ์การเมือง Aleksei Gordeyevich Yeryomenko ก่อนที่เขาจะเสียชีวิตในวันที่ 12 กรกฎาคม ค.ศ. 1942

 แหล่งข้อมูลอื่น
# สัจนิยมสังคมนิยม
thumb|ความพยายามลอบสังหารเลนิน โดย Vladimir Pchelin (1927)
สัจนิยมสังคมนิยม  เป็นรูปแบบของศิลปะแนวสัจนิยมที่พัฒนาขึ้นในสหภาพโซเวียตและถูกกำหนดเป็นรูปแบบทางการในประเทศนั้นระหว่าง ค.ศ. 1932 และ 1988 เช่นเดียวกับในประเทศสังคมนิยมอื่น ๆ หลังสงครามโลกครั้งที่สองEncyclopedia Britannica on-line definition of Socialit Realism สัจนิยมสังคมนิยมเป็นลักษณะของภาพคอมมิวนิสต์อันน่าสรรเสริญเช่นการปลดปล่อยชนชั้นกรรมาชีพโดยอาศัยภาพจริงKorin, Pavel, "Thoughts on Art", Socialist Realism in Literature and Art. Progress Publishers, Moscow, 1971, p. 95.  แม้ว่าจะเกี่ยวข้องกัน แต่จะสับสนกับแนวสัจนิยมสังคม ประเภทของศิลปะที่แสดงถึงเรื่องความห่วงใยทางสังคมอย่างสมจริงTodd, James G. "Social Realism". Art Terms. Museum of Modern Art, 2009.

สัจนิยมสังคมนิยมเป็นรูปแบบเด่นของศิลปะที่ได้รับอนุมัติในสหภาพโซเวียตตั้งแต่การพัฒนาในต้น ค.ศ. 1920 ก่อนที่จะถูกลดตำแหน่งอย่างเป็นทางการในปลายคริสต์ทศวรรษ 1960 จนถึงการล่มสลายของสหภาพโซเวียตใน ค.ศ. 1991Encyclopedia Britannica on-line definition of Socialist RealismEllis, Andrew. Socialist Realisms: Soviet Painting 1920–1970. Skira Editore S.p.A., 2012, p. 20 ในขณะที่ประเทศอื่น ๆ มีการใช้หลักการที่กำหนดไว้ในศิลปะ แต่สัจนิยมสังคมนิยมในสหภาพโซเวียตก็ยังคงมีอยู่ต่อไปและเข้มงวดกว่าที่อื่น ๆ ในยุโรปValkenier, Elizabeth. Russian Realist Art. Ardis, 1977, p. 3.
 อ้างอิง
# อัลเบร็ชท์ แมทซ์ ฟ็อน เควียร์นไฮม์
อัลเบร็ชท์ แมทซ์ ฟ็อน เควียร์นไฮม์  เป็นนายทหารบกชาวเยอรมัน และสมาชิกขบวนการต่อต้านในนาซีเยอรมนี 

ในช่วงที่เขาดำรงตำแหน่งนายทหารฝ่ายเสนาธิการประจำพลเอกฟรีดริช อ็อลบริชท์ เขาส่วนร่วมในแผนลับ 20 กรกฎาคมเพื่อสังหารอดอล์ฟ ฮิตเลอร์ แต่ภายหลังจากแผนการล้มเหลว เควียร์นไฮม์และพรรคพวกถูกตัดสินให้ประหารชีวิตด้วยการยิงเป้า เมื่อวันที่ 21 กรกฎาคม 1944

 ในสื่อ 
คริสทีอาน แบร์เคิล นักแสดงชาเยอรมัน รับบทเป็นพันเอกอัลเบร็ชท์ ในภาพยนตร์ ยุทธการดับจอมอหังการ์อินทรีเหล็ก
# ฮันส์ เย็ชช็อนเน็ค
พลเอกอาวุโส ฮันส์ เย็ชช็อนเน็ค  เป็นนายทหารอากาศเยอรมัน ทำหน้าที่เสนาธิการกองทัพอากาศในช่วงสงครามโลกครั้งที่สอง เขาได้ฆ่าตัวตายในเดือนสิงหาคม ค.ศ. 1943 ภายหลังจากเกิดความผิดพลาดที่ได้ออกคำสั่งให้ปืนต่อต้านอากาศยานยิงใส่เครื่องบินรบเยอรมันที่รวมตัวบนท้องฟ้าอยู่ใกล้กับกรุงเบอร์ลิน
# วัลเทอร์ เวเวอร์
วัลเทอร์ เวเวอร์  เป็นนายพลแห่งลุฟท์วัฟเฟอในช่วงก่อนสงครามโลกครั้งที่สอง และเป็นเสนาธิการกองทัพอากาศคนแรก เขาเป็นผู้เสนอเป็นคนแรกของทฤษฎีการทิ้งระเบิดทางยุทธศาสตร์เป็นวิธีการทำสงคราม ในขณะที่คัดค้านทฤษฎีของจูลีโอ ดูแอ (Giulio Douhet) เขาเสียชีวิตจากอุบัติเหตุเครื่องบินตกในปี ค.ศ. 1936
# เหตุยิงกันในสทราซบูร์ พ.ศ. 2561
ในตอนเย็นของวันที่ 11 ธันวาคม ค.ศ. 2018 เกิดเหตุยิงผู้คนที่สทราซบูร์ ประเทศฝรั่งเศส โดยมีผู้ชายเปิดฉากยิงในตลาดคริสต์มาส (Christkindelsmärik) ของเมือง ก่อนที่จะหลบหนีโดยรถแท็กซี่ ผู้ถูกสงสัยว่ากระทำความผิดคือชรีฟ เชกัตต์ อายุ 29 ปี ที่อยู่ในรายการเฝ้าระวังความมั่นคงในฐานะกลุ่มมุสลิมหัวรุนแรงที่ต้องสงสัย"Strasbourg: Police make public appeal in Cherif Chekatt manhunt" . BBC News. 13 December 2018. Retrieved 14 December 2018. เขาถูกฆ่าตายในการยิงกับตำรวจฝรั่งเศสในตอนเย็นของวันที่ 13 ธันวาคม จากการตามล่าอาชญากรรายสำคัญ

 ผู้ที่ตกเป็นเหยื่อ 
สัญชาติเสียชีวิตบาดเจ็บทั้งหมด ฝรั่งเศส145 ไทย112 อัฟกานิสถาน101 อิตาลี101 โปแลนด์101ไม่ปรากฏ066ทั้งหมด51116

ห้าคนถูกฆ่าตาย สองคนเสียชีวิตในที่เกิดเหตุและอีกสามคนเสียชีวิตในโรงพยาบาล ขณะที่อีก 11 คนได้รับบาดเจ็บ โดยมีอาการสาหัสสี่คน เหยื่อผู้เคราะห์ร้ายได้รับการระบุว่าเป็นนักท่องเที่ยวที่อายุ 45 ปีจากประเทศไทยที่ไปเที่ยววันหยุดพักผ่อนกับภรรยา และชายจากสทราซบูร์ ในขณะที่เหยื่อคนที่สามเป็นคนที่มาจากประเทศอัฟกานิสถานผู้จากไปด้วยภาวะสมองตาย

 ปฏิกิริยา 
ฌ็อง-โคลท ยุงเคอร์ ประธานคณะกรรมาธิการยุโรป และซาวีเอ เบิทเทิล นายกรัฐมนตรีลักเซมเบิร์ก ได้แสดงปฏิกิริยาในวันเดียวกันบนทวิตเตอร์โดยแสดงความเสียใจ ยุงเคอร์กล่าวถึงสทราซบูร์ในฐานะ "เมืองสัญลักษณ์แห่งสันติภาพและประชาธิปไตยในยุโรป" และเบิทเทิลกล่าวถึงในฐานะ "สัญลักษณ์ของค่านิยมในยุโรป" ส่วนเทเรซา เมย์ นายกรัฐมนตรีอังกฤษ กล่าวว่าเธอ "รู้สึกสะเทือนใจกับทุกคนที่ได้รับผลกระทบรวมทั้งกับชาวฝรั่งเศส"
# อะเลคซันดร์ ตอร์มาซอฟ
เคานต์ อะเลคซันดร์ เปโตรวิช ตอร์มาซอฟ (22 สิงหาคม ค.ศ. 1752 – 25 พฤศจิกายน ค.ศ. 1819) เป็นนายพลชาวรัสเซียที่มีชื่อเสียงในช่วงสงครามนโปเลียน

 ชีวิตช่วงต้น 
อะเลคซันดร์ ตอร์มาซอฟ เกิดวันที่ 22 สิงหาคม ค.ศ. 1752 ในครอบครัวชนชั้นสูงของรัสเซีย เมื่ออายุสิบขวบ เขาเข้ารับราชการในฐานะมหาดเล็กเกียรติยศ จากนั้น เมื่ออายุ 20 ปีใน ค.ศ. 1772 เขาเริ่มราชการทหารในฐานะนายร้อยแห่งกองทหารราบวิยัตกา ภายในไม่กี่สัปดาห์เขาได้เข้าร่วมกับเจ้าหน้าที่ของยาคอฟ บรูซ ในฐานะนายทหารผู้ช่วย สามปีต่อมาตอร์มาซอฟได้ก่อตั้งและเป็นหัวหน้าของแชเซอร์ฟินแลนด์โดยมียศพันโท ครั้นในปี ค.ศ. 1782 เจ้าชายโปติออมกินได้มีพระบัญชาให้เขาปฏิบัติการทางทหารในคาบสมุทรไครเมีย หลังจากนั้น ตอร์มาซอฟได้บัญชาการกองทหารม้าดอลแมตสกีบนฐานที่เขาก่อตั้ง และเป็นผู้นำกองทหารม้าเบาอเล็กซานเดรียนโดยมียศพันเอก

 ช่วงเวลาที่เป็นนายพล 
ในปี ค.ศ. 1788–1791 เขาเข้ามามีส่วนร่วมในสงครามรัสเซีย-ตุรกี โดยทำหน้าที่ทหารที่การล้อมโอชาคอฟรวมทั้งการบุกแม่น้ำดานูบ และได้รับการเลื่อนยศเป็นพลตรีเมื่อวันที่ 21 มีนาคม ค.ศ. 1791 เขาสั่งให้ทหารม้าปีกซ้ายทำการโจมตีอย่างรุนแรงที่มาชิน ซึ่งเขาได้รับเครื่องอิสริยาภรณ์เซนต์จอร์จชั้นที่ 3 ส่วนในปี ค.ศ. 1792 ถึง 1794 เขาประสบความสำเร็จในการต่อต้านเครือจักรภพโปแลนด์–ลิทัวเนีย ระหว่างสงครามโปแลนด์–รัสเซีย ค.ศ. 1792 และการก่อการกำเริบกอชชุชกอ โดยการสั่งแนวขบวนทหารภายใต้ซูโวรอฟในการโจมตีที่ปราก
# พระราชบัญญัติความมั่นคงด้านวัคซีนแห่งชาติ พ.ศ. 2561
พระราชบัญญัติความมั่นคงด้านวัคซีนแห่งชาติ พ.ศ. 2561 [http://www.ratchakitcha.soc.go.th/DATA/PDF/2561/A/097/T_0050.PDF พระราชบัญญัติความมั่นคงด้านวัคซีนแห่งชาติ พ.ศ. 2561

 ประวัติ
เมื่อวันที่ 21 พฤศจิกายน พ.ศ. 2561 สมเด็จพระเจ้าอยู่หัวมหาวชิราลงกรณ บดินทรเทพยวรางกูร มีพระราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยความมั่นคงด้านวัคซีนแห่งชาติเพื่อให้มีการพัฒนาและมีความมั่นคงด้านวัคซีน โดยมีวัคซีนท่ได้มาตรฐานและมีปริมาณเพียงพออันจะเป็นประโยชน์ ต่อการสาธารณสุขของประเทศ ซึ่งการตราพระราชบัญญัตินี้สอดคล้องกับเงื่อนไขที่บัญญัติไว้ในมาตรา 26 ของรัฐธรรมนูญแห่งราชอาณาจักรไทยแล้วจึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของ สภานิติบัญญัติแห่งชาติทำหน้าที่รัฐสภา เรียกว่า “พระราชบัญญัติความมั่นคงด้านวัคซีนแห่งชาติ พ.ศ. 2561”

 วัตถุประสงค์
พระราชบัญญัติความมั่นคงด้านวัคซีนแห่งชาติ พ.ศ. 2561 มีวัตถุประสงค์ให้เกิดการส่งเสริมและสนับสนุนให้มีการวิจัย การพัฒนา การผลิต การกระจายวัคซีนที่มีคุณภาพและมีปริมาณเพียงพอสำหรับการใช้วัคซีนเพื่อสร้างเสริมภูมิคุ้มกันโรค ให้แก่ประชาชนและสัตว์ที่เป็นพาหะนำโรคสู่คน ทั้งในสถานการณ์ปกติและในสถานการณ์ฉุกเฉิน ตลอดจน การสร้างเครือข่ายผู้เชี่ยวชาญด้านวัคซีนและการประสานความร่วมมือระหว่างหน่วยงานที่เกี่ยวข้อง เพื่อให้มีกลไกที่เป็นระบบในการส่งเสริมและสนับสนุนเพื่อให้มีการวิจัย การพัฒนา การผลิต การประกัน การควบคุมคุณภาพ การจัดหา และการกระจายวัคซีนที่เหมาะสมและเพียงพอ โดยมีคณะกรรมการ ที่กำหนดนโยบายและแผนยุทธศาสตร์ความมั่นคงด้านวัคซีนแห่งชาติ มีองค์กรและคณะกรรมการบริหาร ซึ่งทำหน้าที่ขับเคลื่อนนโยบายและแผนยุทธศาสตร์ดังกล่าว เพื่อให้การบริหารจัดการด้านวัคซีนมีความเป็น เอกภาพ มีความต่อเนื่อง และมีประสิทธิภาพยิ่งขึ้น สามารถป้องกันและควบคุมการแพร่ระบาดของโรคที่ควบคุมได้ด้วยวัคซีนให้อยู่ในเขตจำกัด ให้น้อยที่สุด หรือหมดไปจากประเทศไทย อันจะนาไปสู่การพึ่งตนเองและ ความมั่นคงด้านวัคซีนของประเทศ
# สนามกีฬารอชิด
สนามกีฬารอชิด   เป็นสนามกีฬาอเนกประสงค์ตั้งอยู่ในเมืองดูไบ สหรัฐอาหรับเอมิเรตส์ โดยเป็นสนามเหย้าของสโมสรฟุตบอลชะบาบอัลอะฮ์ลีดูไบในยูเออีโปร-ลีก และเป็นสนามที่ใช้ในการแข่งขันเอเชียนคัพ 2019

 เอเชียนคัพ 2019 
วันที่เวลาทีมที่หนึ่งผลการแข่งขันทีมที่สองรอบผู้เข้าชม8 มกราคม ค.ศ. 201920:00    4–0   กลุ่มอี5,075 คน 11 มกราคม ค.ศ. 201915:00    นัดที่ 16   กลุ่มบี 13 มกราคม ค.ศ. 201920:00    นัดที่ 24   กลุ่มเอฟ 16 มกราคม ค.ศ. 201917:30    นัดที่ 30   กลุ่มซี 22 มกราคม ค.ศ. 201917:00  ชนะเลิศ กลุ่มซี  นัดที่ 43  อันดับที่ 3 กลุ่มเอ/บี/เอฟ/ รอบ 16 ทีม 

มักตูม รอชิด อาล มักตูม